INYONG MGA KARAPATAN SA ILALIM NG MEDI-CAL - PAGDINIG NG ESTADO

Kung kailangan ninyo ang abisong ito at/o iba pang dokumento mula sa Plano sa ibang format ng komunikasyon gaya ng malaking font, Braille, o electronic na format, o kung gusto ninyo ng tulong sa pagbasa sa materyal, mangyaring makipag-ugnayan sa Access and Crisis Line (ACL) sa pamamagitan ng pagtawag sa 1-888-724-7240.

Kung hindi pa rin kayo sang-ayon sa desisyon ng plano, maaari kayong humiling ng **“Pagdinig ng Estado”** at susuriin ng isang hukom ang inyong kaso.

Dapat kayong humiling ng Pagdinig ng Estado sa loob ng **120 araw** mula sa petsa na nasa sulat na ito. Gayunpaman, **kung kasalukuyan kayong tumatanggap ng paggamot at gusto ninyong maipagpatuloy ang paggamot sa inyo habang umaapela kayo, dapat kayong humiling ng Pagdinig ng Estado sa loob ng 10 araw** mula sa petsang naselyuhan o naihatid ang sulat na ito sa inyo O KAYA ay bago ang tinukoy na petsa ng inyong planong pangkalusugan kung kailan ihihinto o babawasan ang mga serbisyo.Kapag humiling kayo ng Pagdinig ng Estado, dapat ninyong isaad na gusto ninyong patuloy na makatanggap ng paggamot. Hindi ninyo kakailanganing magbayad para sa Pagdinig ng Estado.

Maaari kayong humiling ng Pagdinig ng Estado sa pamamagitan ng telepono, electronic na paraan, o sa sulat:

* Sa pamamagitan ng telepono: Tumawag sa **1-800-952-5253**. Kung nahihirapan kayong magsalita o makarinig, pakitawagan ang **TTY/TDD 1-800-952-8349**.
* Sa electronic na paraan: Maaari kayong humiling online ng Pagdinig ng Estado. Pakibisita ang website ng California Department of Social Services upang makumpleto ang electronic na form: <https://secure.dss.cahwnet.gov/shd/pubintake/cdss-request.aspx>
* Sa sulat: Magsagot ng form ng Pagdinig ng Estado o magpadala ng sulat sa:

**California Department of Social Services**

**State Hearings Division**

**P.O. Box 944243, Mail Station 9-17-37**

#### Sacramento, CA 94244-2430

Tiyaking isasama ang inyong pangalan, address, numero ng telepono, Petsa ng Kapanganakan, at ang dahilan kung bakit gusto ninyo ng Pagdinig ng Estado. Kung may isang taong tumutulong sa inyo na humiling ng Pagdinig ng Estado, idagdag ang kanilang pangalan, address, at numero ng telepono sa form o sulat. Kung kailangan ninyo ng interpreter, sabihin sa amin kung anong wika ang sinasalita ninyo. Hindi ninyo kakailanganing magbayad para sa isang interpreter. Kukuhanan namin kayo nito.

Pagkatapos ninyong humiling ng Pagdinig ng Estado, maaaring abutin nang hanggang 90 araw ang pagpapasya sa inyong kaso at pagpapadala sa inyo ng sagot. Kung sa palagay ninyo ay makakasama sa inyong kalusugan ang paghihintay nang ganoon katagal, maaari kayong makakuha ng sagot sa loob ng 72 oras. Maaari ninyong hilingin sa inyong doktor o planong pangkalusugan para sa pag-iisip na sumulat para sa inyo, o maaaring kayo mismo ang sumulat. Dapat ay detalyadong ipinapaliwanag sa sulat kung paano lubhang maaapektuhan ang inyong buhay, kalusugan, o ang kakayahan ninyong makamit, mapanatili, o maibalik ang mabuting kundisyon dahil sa paghihintay nang hanggang 90 araw bago mapagpasyahan ang inyong kaso. Pagkatapos, tiyaking hihilingin ninyo ang **“pinabilis na pagdinig,”** at magbibigay kayo ng sulat na naglalaman ng inyong kahilingan para sa isang pagdinig.

**Awtorisadong Kinatawan**

Maaaring kayo mismo ang humarap sa Pagdinig ng Estado o may ibang taong haharap para sa inyo gaya ng kamag-anak, kaibigan, tagapagsulong, doktor, o abogado. Kung gusto ninyo na may ibang taong haharap para sa inyo, dapat ninyong sabihin sa tanggapan ng Pagdinig ng Estado na may pahintulot ang taong iyon na humarap para sa inyo. Tinatawag ang taong ito na “awtorisadong kinatawan.”

## Legal na Tulong

Maaari kayong makakuha ng libreng legal na tulong. Maaari kayong tumawag sa lokal na programang Legal Aid sa inyong county sa 1-877-734-3258.